Tien seuns, en toe (uiteindelik) ŉ dogter | Maroela Media
Alexis Brett en Cameron (Foto: LesWilson.com)
David Brett (44) en Alexis (39) van die Skotse Hoogland se baba Cameron is 13 dae gelede gebore.
Hulle het reeds 10 seuns: Campbell (17), Harrison (16), Corey (14), Lachlan (11), Brodie (9), Brahn (8), Hunter (6), Mack (5), Blake (3) en Rothagaidh (2).
Hulle het op Oukersaand gehoor Alexis is swanger toe sy langer gesukkel het om gesond te word ná ŉ verkoue die gesin platgetrek het. Sy het ŉ swangerskaptoets gedoen en ontdek sy verwag haar 11de kind.
Hulle het besluit om vooraf ŉ skandering te doen om die geslag van die baba te bepaal en was verheug om te hoor dit is ŉ dogtertjie. Die egpaar hou egter vol hulle het nie “aanhou probeer” vir ŉ dogtertjie nie. “Ek het gedink dit sou nog ŉ seun wees!” het Alexis gesê. “Ek was geskok, maar verheug. En nou is sy hier. Dis ŉ wonderlike gevoel!”
Cameron se ouer boeties help graag. “Hulle wil haar vashou en help om haar te voed; dis wonderlik!” sê David.
Die gesin woon in ŉ vyfslaapkamerhuis.
Volgens Alexis is dit beslis hul laaste baba. “Daar sal nie nog wees nie. Ek het dit laas ook gesê, maar hierdie keer bedoel ek dit regtig. Ek is lief vir my gesin net soos ons nou is.”
Alexis is glo “immuun” teen meeste geboortebeperkingsmedikasie en oorweeg nou sterilisasie.
Lees ook: Mirror, Metro
David en Alexis Brett en hul kroos (Foto: LesWilson.com)
David en Alexis Brett en hul kroos (Foto: Alexis Brett/Facebook)
Die pa lyk so “ecstatic” op die foto’s. Jô. Dis bietjie baie kids….. Hulle het die term “‘n hele rugby span” duidelik ter harte geneem. :-)
Ummm blonde hare is amal beslis nie…boy vir haar blom.. 3rd time lucky was ek
Brady bunch? Of cheaper by the dozen??
goeie genugtig hoekom wil jy so baie kinders hê?
Dis ‘n pragtige gesig. So raar dat dit die koerante haal. Moet lekker wees om deel van so groot gesin te wees. Altyd “Die Brady bunch” baie geniet